EUD læringskonsulenterne fra Undervisningsministeriet indbyder til temadag for landbrugsuddannelserne om:

**Sammenhængende uddannelsesforløb i EUD**

**Mandag den 4. marts 2019 på Hverringe Gods, Hverringevej 206, 5300 Kerteminde**

Det danske erhvervsuddannelsessystem er unikt og giver eleverne mulighed for at lære i veksel mellem skole og praktik. Opgaven for skolerne og virksomhederne er at skabe sammenhæng for eleven mellem de to læringsarenaer. Temadagen giver inspiration til denne opgave gennem oplæg, praksiseksempler og diskussioner med afsæt i varierende vinkler.

OBS! For at skabe bedst muligt udbytte og læring af dagen opfordrer læringskonsulenterne til, at der sammen med hver skole også deltager LUU-repræsentanter og /eller praktikpladsrepræsentanter, max. 6 deltagere pr. skole.

Videresend derfor gerne denne invitation ud til relevante modtagere.

Der er deltagerbetaling for temadagen på 400 kr. pr. person.

**Program:**

|  |  |
| --- | --- |
| 9.30 – 10.00 | **Ankomst** og morgenkaffe med brød |
| 10.00 – 11.45 | **Velkomst og rammesætning af dagen v/ EUD-læringskonsulenterne** |
| **Elevpanel:**  **Hovedforløbselever** debatterer deres oplevelse af sammenhæng i deres uddannelsesforløb  **Ekspertpanel:**  Chefkonsulent Pernille Hjermov, EVA, og lektor Arnt Vestergaard Louw, AAU, debatterer elevernes oplevelser og bringer overordnede temaer og perspektiver ind  **Debat i salen** |
| 11.45 – 12.30 | **Frokost** |
| 12.30 – 13.30 | **Et vejledningshæfte i spil** – om erfaringer med brug af et vejledningshæfte anvendt i undervisningen ved Kjærgaard Landbrugsskole før og efter første praktik v/ faglærer Ole Wind og elever |
| 13.30 – 13.45 | **Pause** |
| 13.45 – 14.50 | **Den røde tråd i praksis** – om udvikling af en læringsapp og dens perspektiver for praktiklæring og –samarbejde v. uddannelseschef Eric Wancher, Dalum Landbrugsskole og elever |
| 14.50 – 15.00 | **Afrunding af dagens faglige program** |
| 15.00 – 16.00 | **Rundvisning på Hverringe Gods**, herunder præsentation af virksomhed og oplæring af lærlinge |

**Tilmeldingsfrist den 20. februar**

***Tilmelding:*** (link)

For yderligere oplysninger: Eva Grützmeier, [eva.grutzmeier@stukuvm.dk](mailto:eva.grutzmeier@stukuvm.dk), tlf. 6188 4741, Rasmus Dyrendal, [rasmus.dyrendal@stukvum.dk](mailto:rasmus.dyrendal@stukvum.dk), tlf. 3392 5550.

Vi glæder os til at se jer!

Med venlig hilsen

Undervisningsministeriet og eud læringskonsulenterne